Muhamad Norazlan Aris

Jeneral Dato' Sri Muhamad Norazlan bin Aris  (Jawi: محمد نورازلن بن اريس; lahir 9 November 1967) ialah pegawai kanan tentera Malaysia yang berkhidmat sebagai Panglima Tentera Udara sejak 26 Jun 2025 yang dilantik bagi menggantikan Tan Sri Mohd Ashgar Goriman Khan. Beliau sebelum ini berkhidmat sebagai Timbalan Panglima Tentera Udara Malaysia pada 28 Jun 2022 hingga 26 Jun 2025 dan Panglima Operasi Udara dari 8 Mac hingga 28 Jun 2022.

 Kehidupan awal dan pendidikan 
Muhamad Norazlan bin Aris dilahirkan pada 9 November 1967 di Kota Tinggi, Johor, Malaysia. Pada tahun 1985, beliau menyertai Angkatan Tentera Malaysia di Maktab Tentera Diraja, Kem Sungai Besi sebagai Pegawai Kadet sehingga 1987. Beliau merupakan graduan Maktab Turus Angkatan Tentera Malaysia di Kuala Lumpur dan  (RCDS) di London. Beliau juga merupakan alumni Universiti Malaya (UM) pada tahun 2001 yang menamatkan pengajian Diploma dalam Pengajian Strategik dan Pertahanan dan beliau menamatkan pengajian Ijazah Sarjana dalam Dasar Maritim dari Universiti Wollongong (UOW) pada tahun 2012.

 Kerjaya ketenteraan 
Muhamad Norazlan telah ditauliahkan sebagai Leftenan Muda pada tahun 1987 dan menerima latihan asasnya di Akademi Tentera Udara, TUDM Alor Setar, Kedah pada tahun 1988 dan selepas menamatkan latihan beliau telah dipilih untuk menerbangkan pesawat pejuang. Sepanjang perkhidmatannya, beliau telah diamanahkan untuk memegang pelbagai jawatan penting dalam Tentera Udara Diraja Malaysia sebagai komander, kakitangan dan jurulatih. Jawatan yang disandang beliau termasuklah Pegawai Turus 1 Operasi Pejuang di Divisyen 1 Udara, Pegawai Memerintah No 11 Skuadron, Komander Pangkalan Udara Gong Kedak, Timbalan Penolong Ketua Turus Perancangan dan Pembangunan, Ketua Turus Markas Komando Operasi Udara dan Panglima Komando Bantuan Udara.

Muhamad Norazlan dilantik sebagai Panglima Operasi Udara pada 8 Mac 2022 yang menggantikan Mohammad Salleh Osman yang dilantik sebagai Timbalan Panglima Tentera Udara. Pada 28 Jun pada tahun yang sama, beliau dilantik sebagai Timbalan Panglima Tentera Udara berikutan persaraan pendahulunya, Mohammad Salleh Osman. Pada 26 Jun 2025, beliau dilantik sebagai Panglima Tentera Udara menggantikan Tan Sri Mohd Asghar Goriman Khan yang bersara wajib.

 Kehidupan peribadi 
Muhamad Norazlan telah berkahwin dengan Wan Nor Sazlina binti Wan Abd Shukor pada 19 Ogos 1994 dan dikurniakan empat orang anak perempuan. Pada masa lapang, beliau sering menghabiskan masa itu untuk aktiviti riadah dan melancong.

 Anugerah 
 Anugerah di Malaysia 
 30px  :
 60px Kesatria Mangku Negara (KMN) (2010) 
 60px Ahli Mangku Negara (AMN) 
 60px Pingat Perkhidmatan Setia (PPS)
 60px Pingat Perkhidmatan Am (PPA)
 60px Pingat Kedaulatan Negara (PKN)
 60px Pingat Pertabalan Yang di-Pertuan Agong ke-17 (2024)
  30px  Angkatan Tentera Malaysia :
 60px Panglima Gagah Angkatan Tentera (PGAT)
 60px Panglima Setia Angkatan Tentera (PSAT)
 60px Pahlawan Angkatan Tentera (PAT)
 60px Pingat Jasa Malaysia (PJM)
 30px  :
 60px Seri Mahkota Wilayah (SMW) – Datuk Seri (2023) 
 30px  :
 60px Dato' Setia Pahlawan Negeri Kedah (DSPK) – Dato' Pahlawan (2023) 
 30px  :
 50x50px Darjah Dato' Paduka Kesateria Mahkota Kelantan Yang Amat Perkasa (DPKK) – Dato' (2025) 
 30px  :
 60px Sri Sultan Ahmad Shah Pahang (SSAP) – Dato' Sri (2024) 
 60px Darjah Sri Indera Mahkota Pahang (SIMP) – Dato' Indera (2021) 
 60px Darjah Indera Mahkota Pahang (DIMP) – Dato' (2015) 

 Rujukan 

Kategori:Kelahiran 1967
Kategori:Orang dari Johor
Kategori:Panglima Tentera Udara Diraja Malaysia